|  |
| --- |
|  |
|  |
| Kohila | 29. juuni 2021 nr 19 |
|  |
|  |
| **Detailplaneeringu kehtestamine** |  |
|  |
|  |
| Kohila Vallavolikogu 24.09.2019. a otsusega nr 38 algatati Pahkla külas Kingumõisa kinnistu detailplaneeringu koostamine anti lähteseisukohad ja jäeti algatamata keskkonnamõju strateegiline hindamine.Kohila Vallavolikogu 23.02.2021. a otsusega nr 5 võeti vastu Pahkla külas Kingumõisa kinnistu detailplaneering, anti lähteseisukohad ja jäeti algatamata keskkonnamõju strateegiline hindamine.Detailplaneeringu koostamise eesmärgiks oli Kingumõisa (katastritunnus 31701:001:0544, registriosa nr 1956037, sihtotstarve maatulundusmaa 100%, pindala 3.85 ha) kinnistu osa hoonestusala ja ehitusala määramine üksikelamu ja abihoonete ehitamiseks.Detailplaneeringuga sooviti osaliselt muuta üldplaneeringuga määratud haljasala ja parkmetsa maa (ala on mõeldud avalikuks kasutuseks, kuhu võib ehitada üksikuid spordi- ja puhkeehitisi) juhtotstarvet elamumaaks ning määrata ehitusõigus üksikelamu ja abihoonete püstitamiseks. Detailplaneering oli vaja koostada Kohila valla üldplaneeringus planeeritavale alale määratud maakasutuse juhtotstarbe osaliseks muutmiseks.Kohila valla üldplaneeringu (kehtestatud Kohila Vallavolikogu 20.07.2006otsusega nr 86, edaspidi üldplaneering) kohaselt asub planeeritav ala haljasala ja parkmetsa maal, alal, mis on mõeldud avalikuks kasutuseks, kuhu võib ehitada üksikuid spordi ja puhke ehitisi. Detailplaneeringu lahendusena määratakse kinnistule parkmetsa maa, haljasala, hoonestusala, ehitusala üksikelamu ja abihoonete ehitamiseks. Lisaks määratakse maakasutuse juhtotstarvet osaliselt elamumaa juhtotstarbeks.Pargi arengu edasiseks suunamiseks sisaldab planeeringulahendus nõuet koostada kogu planeeringuala hõlmav haljastusprojekt. Detailplaneeringu eskiislahenduse avalik väljapanek toimus 10.11-09.12.2020 ning avalik arutelu toimus 14.12.2020. Avalikust väljapanekust ja arutelust teavitati Keskkonnaametit 27.10.2021 kirjaga nr 7-5/834-1, Muinsuskaitseametit 27.10.2021 kirjaga nr 7-5/835-1 ja puudutatud isikuid 27.10.2020 kirjaga nr 7-5/832-1. Avaliku väljapaneku jooksul ja arutelu jooksul ettepanekuid ja arvamusi ei laekunud.Detailplaneeringu põhilahenduse avalik väljapanek toimus 23.03-21.04.2021 ning avalik arutelu 22.04.2021. Avalikust väljapanekust ja arutelust teavitati puudutatud isikuid ja asutusi 18.03.2021 kirjas nr 7-5/217-1. Avaliku väljapaneku ja arutelu jooksul ettepanekuid ja arvamusi ei laekunud. 30.04.2021 kirjaga nr 5.1-17.5/2596-4 laekus Muinsuskaitseameti poolne arutelu teatis, mis on lisatud planeeringusse. Detailplaneeringu on kooskõlastanud Muinsuskaitseamet (07.06.2021 nr 7-1/43), Keskkonnaamet (09.12.2020 nr 6-2/20/834-1) ja Päästeamet (01.02.2021 nr 7.2-3.4/90-2). Rahandusministeerium on detailplaneeringu menetluse läbi vaadanud ning andnud heakskiidu selle kehtestamisele suunamiseks 16.06.2021 kirjaga nr 14-11/2190-3. Arvestades eeltoodut ja võttes aluseks planeerimisseaduse § 139 lõike 1, |
|  |
| **Kohila Vallavolikogu** |
| **o t s u s t a b:** |
|  |

1. Kehtestada Rapla maakonnas, Kohila vallas, Pahkla külas, Kingumõisa kinnistu detailplaneering.
2. Kohila Vallavalitsusel avaldada teade detailplaneeringu kehtestamisest ajalehtedes Raplamaa Sõnumid, Kohila valla leht, Kohila valla koduleht ja väljaandes Ametlikud Teadaanded.
3. Teade detailplaneeringu kehtestamise kohta saata valdkonna eest vastutavale ministrile ja maakatastripidajale ning puudutatud isikutele ja asutustele.
4. Otsuse peale võib esitada Kohila Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
5. Otsus jõustub teatavakstegemisest.

|  |
| --- |
|  |
|  |
| (allkirjastatud digitaalselt) |
|  |
| Jüri Vallsalu |
| Volikogu esimees |